text: Frokostkoncerter i Esbjerg
  11 februar 2011 kl. 17.00
  Musikkonservatoriet i Esbjerg er begyndt at indbyde byens borgere til frokostkoncerter om fredagen.
  - Det er en del af de studerendes undervisning at spille og planlægge koncerter. Når de kommer ud som færdiguddannede musikere er det jo ofte en del af virkeligheden, at man er sin egen arbejdsgiver, siger docent Jørgen Bjørslev.
  Konservatoriet oplever, at flere og flere publikummer vælger at indlede weekenden med en koncert på konservatoriet og gerne kombinerer den musikalske oplevelse med en frokost i konservatoriets Café Ørsted.
  